Temeljem članka 3. Pravilnika o uvjetima i postupku davanju u zakup poslovnog prostora društva Brijuni Rivijera d.o.o. (dalje u tekstu: Društvo), direktor društva donosi Odluku o raspisivanju natječaja za davanje u zakup u kampu „Pineta“ u Fažani, te pod evidencijskim brojem: N-9/2024, 24.06.2024. raspisuje sljedeći:

**NATJEČAJ ZA DAVANJE U ZAKUP**

**U KAMPU „PINETA“**

(dalje u tekstu: Natječaj)

**I. PREDMET ZAKUPA**

Ovim Natječajem, društvo Brijuni Rivijera d.o.o., daje u zakup zemljišta u **Kampu „Pineta“ u Fažani**, kako slijedi:

1.1.ZEMLJIŠTE, površine cca. 30 m2, koje se nalazi na k.č.br. 3008 k.o. Fažana, s infrastrukturom za dovod vode i struje, **prema grafičkom prikazu oznaka br. 1**

|  |  |
| --- | --- |
| Početna zakupnina: | 2.100,00 Eura |
| Jamčevina: | ¼ iznosa početne zakupnine |
| Namjena: | Obavljanje djelatnosti prodaje povrća i voća (kioska/štand) |
| Rok zakupa | 05.07.2024.- 30.09.2024. |

**Napomena:**

Na nekretninu je moguće postaviti kiosk za obavljanje djelatnosti, odgovarajućih dimenzija, uz prethodno odobrenje Društva.

U naknadu je uračunat trošak struje.

Zakupnik je dužan o svom trošku ishoditi svu potrebnu dokumentaciju (dozvole/odobrenja) od nadležnih državnih tijela radi privođenja nekretnine namjeni za obavljanje djelatnosti, odnosno za postavljanje kioska na navedenu nekretninu, te opremiti prostor odgovarajućim kioskom ili izložbenim štandom. Zakupnik nema pravo na povrat izvršenih ulaganja ili bilo kakve naknade s tog osnova.

Prethodno opisani predmet zakupa daje se u zakup isključivo za obavljanje opisane djelatnosti, te povećanje asortimana prodaje izvan opisanog nije dozvoljeno bez prethodnog pisanog odobrenja Društva.

Predmet zakupa se može razgledati na adresi Kamp Pineta, Perojska cesta 41, Fažana, od dana objave ovog natječaja do dana 30.06.2024. u razdoblju od 8:30 do 15:00 sati, uz prethodnu najavu na broj telefona: 052 351 500.

1.2.ZEMLJIŠTE, površine cca 30 m2, koje se nalazi na k.č.br. 3308 k.o. Fažana, s infrastrukturom za dovod vode i struje, **prema grafičkom prikazu oznaka br. 2**

|  |  |
| --- | --- |
| Početna zakupnina: | 2.100,00 Eura |
| Jamčevina: | ¼ iznosa početne zakupnine |
| Namjena: | za postavljanje kioska za obavljanje djelatnosti prodaje smoothie i slushy napitaka, svježih sokova i vafla. |
| Rok zakupa | 05.07.2024.- 30.09.2024. |

**Napomena:**

Na nekretninu je moguće postaviti kiosk za obavljanje djelatnosti, odgovarajućih dimenzija.

U naknadu je uračunat trošak struje.

Zakupnik je dužan o svom trošku ishoditi svu potrebnu dokumentaciju (dozvole/odobrenja) od nadležnih državnih tijela za obavljanje djelatnosti, odnosno za postavljanje kioska na navedenu nekretninu, te opremiti prostor odgovarajućim kioskom i ostalim potrebnim uređajima za rad. Zakupnik nema pravo na povrat izvršenih ulaganja ili bilo kakve naknade s tog osnova.

Prethodno opisani predmet zakupa daje se u zakup isključivo za obavljanje opisane djelatnosti, te povećanje asortimana prodaje izvan opisanog nije dozvoljeno bez prethodnog pisanog odobrenja Društva.

Predmet zakupa se može razgledati na adresi Kamp Pineta, Perojska cesta 41, Fažana, od dana objave ovog natječaja do dana 30.06.2024. u razdoblju od 8:30 do 15:00 sati, uz prethodnu najavu na broj telefona: 052 351 500.

1.3.ZEMLJIŠTE, površine cca. 25 m2, koje se nalazi na k.č.br. 3008 k.o. Fažana, bez infrastrukture, s mogućnošću priključke struje, **prema grafičkom prikazu oznaka br. 3**

|  |  |
| --- | --- |
| Početna zakupnina: | 850,00 Eura |
| Jamčevina: | ¼ iznosa početne zakupnine |
| Namjena: | pružanje usluga masaže i srodnih djelatnosti povezanih s njegom tijela i lica |
| Rok zakupa | 05.07.2024.- 30.09.2024 |

**Napomena:**

Zakupnik je dužan o svom trošku ishoditi svu potrebnu dokumentaciju (dozvole/odobrenja) od nadležnih državnih tijela obavljanje djelatnosti, te opremiti zakupljeni prostor paviljonom i prijenosnim masažnim stolom.

Prethodno opisani predmet zakupa daje se u zakup isključivo za obavljanje opisane djelatnosti, te povećanje ponude usluga izvan opisanih nije dozvoljeno bez prethodnog pisanog odobrenja Društva.

Predmet zakupa se može razgledati na adresi Kamp Pineta, Perojska cesta 41, Fažana, od dana objave ovog natječaja do dana 30.06.2024. u razdoblju od 8:30 do 15:00 sati, uz prethodnu najavu na broj telefona: 052 351 500.

1.4.ZEMLJIŠTE, površine cca. 25 m2, koje se nalazi na k.č.br. 3008 k.o. Fažana, s infrastrukturnim priključkom za struju, **prema grafičkom prikazu oznaka br. 4**

|  |  |
| --- | --- |
| Početna zakupnina: | 2.100,00 Eura |
| Jamčevina: | ¼ iznosa početne zakupnine |
| Namjena: | za postavu kioska/štanda za prodaju suvenira, tiskovina, duhanskih proizvoda, prepaid bonova, i sl. |
| Rok zakupa | 05.07.2024.- 30.09.2024. |

**Napomena:**

Na nekretninu je moguće postaviti kiosk za obavljanje djelatnosti, odgovarajućih dimenzija, uz prethodno odobrenje Društva.

U naknadu je uračunat trošak struje.

Zakupnik je dužan o svom trošku ishoditi svu potrebnu dokumentaciju (dozvole/odobrenja) od nadležnih državnih tijela radi privođenja nekretnine namjeni za obavljanje djelatnosti, odnosno za postavljanje kioska na navedenu nekretninu, te opremiti prostor odgovarajućim kioskom ili izložbenim štandom. Zakupnik nema pravo na povrat izvršenih ulaganja ili bilo kakve naknade s tog osnova.

Prethodno opisani predmet zakupa daje se u zakup isključivo za obavljanje opisane djelatnosti, te povećanje asortimana prodaje izvan opisanog nije dozvoljeno bez prethodnog pisanog odobrenja Društva.

Predmet zakupa se može razgledati na adresi Kamp Pineta, Perojska cesta 41, Fažana, od dana objave ovog natječaja do dana 30.06.2024. u razdoblju od 8:30 do 15:00 sati, uz prethodnu najavu na broj telefona: 052 351 500.

1.5. ZEMLJIŠTE, površine cca. 480,00 m2, koje se nalazi na k.č.br. 3025 k.o. Fažana, s priključkom za struju, **prema grafičkom prikazu oznaka br. 6**

|  |  |
| --- | --- |
| Početna zakupnina: | 3.600,00 Eura |
| Jamčevina: | ¼ iznosa početne zakupnine |
| Namjena: | trgovinska djelatnost-prodaja plažnih rekvizita i tekstilnih proizvoda, iznajmljivanje sportskih sadržaja i organiziranje zabavnih igara, bez ili na aparatima za zabavne igre |
| Rok zakupa | 05.07.2024.- 30.09.2024 |

**Napomena:**

U naknadu je uračunat trošak struje i odvoza smeća.

Na nekretninu je moguće postaviti kiosk za obavljanje djelatnosti, odgovarajućih dimenzija, uz prethodno odobrenje Društva. Zakupodavac će dati upute Zakupniku o točnoj lokaciji postavljanja na dijelu k.č.br. 3025, k.o Fažana koji se isti dužan pridržavati a kako bi se omogućio neometan pristup plaži, upute se mogu vidjeti u Prilogu 3.

Zakupnik je dužan o svom trošku ishoditi svu eventualnu potrebnu dokumentaciju (dozvole/odobrenja) od nadležnih državnih tijela radi privođenja nekretnine namjeni za obavljanje djelatnosti, odnosno za postavljanje kioska na navedenu nekretninu, i/ili opremiti prostor odgovarajućim izložbenim panoima/štandovima. Zakupnik nema pravo na povrat izvršenih ulaganja ili bilo kakve naknade s tog osnova.

Prethodno opisani predmet zakupa daje se u zakup isključivo za obavljanje opisane djelatnosti, te povećanje ponude usluga izvan opisanih nije dozvoljeno bez prethodnog pisanog odobrenja Društva. Ponuda da bi bila valjana, mora obuhvatiti sve navedene djelatnosti. Zakupodavac nije ovlašten dati Zakupniku na raspolaganje pomorsko dobro te se opisane djelatnost ne smiju obavljati na istom.

Predmet zakupa se može razgledati na adresi Kamp Pineta, Perojska cesta 41, Fažana, od dana objave ovog natječaja do dana 30.06.2024. u razdoblju od 8:30 do 15:00 sati, uz prethodnu najavu na broj telefona: 052 351 500.

1.6.ZEMLJIŠTE, površine cca. 5 m2, koje se nalazi na k.č.br. 3008 k.o. Fažana, bez infrastrukture tj. s mogućnošću priključka za struju, **prema grafičkom prikazu oznaka br. 7**

|  |  |
| --- | --- |
| Početna zakupnina: | 850,00 Eura |
| Jamčevina: | ¼ iznosa početne zakupnine |
| Namjena: | prodaja autohtonih i hand made suvenira, predmeta, umjetnina te umjetničkih predmeta |
| Rok zakupa | 05.07.2024.- 30.09.2024 |

**Napomena:**

Zakupnik je dužan o svom trošku ishoditi svu eventualnu potrebnu dokumentaciju (dozvole/odobrenja) od nadležnih državnih tijela obavljanje djelatnosti, te opremiti zakupljeni prostor izložbenim stolom/panoom ili slično.

Prethodno opisani predmet zakupa daje se u zakup isključivo za obavljanje opisane djelatnosti, te povećanje ponude usluga izvan opisanih nije dozvoljeno bez prethodnog pisanog odobrenja Društva.

Predmet zakupa se može razgledati na adresi Kamp Pineta, Perojska cesta 41, Fažana, od dana objave ovog natječaja do dana 30.06.2024. u razdoblju od 8:30 do 15:00 sati, uz prethodnu najavu na broj telefona: 052 351 500.

**II. UVJETI NATJEČAJA**

1. **UVJETI SPOSOBNOSTI PONUDITELJA**

Pravo na podnošenje pisane ponude za zakup imaju pravne osobe registrirane za obavljanje djelatnosti pojedine djelatnosti, odnosno gospodarski subjekti registrirani kao obrt za obavljanje pojedine opisane djelatnosti.

Ponuditelj mora zadovoljiti uvjete tehničke i stručne sposobnosti za uredno izvršenje ugovora o zakupu, kako slijedi:

- u vrijeme davanja ponude, za davanje ponude za mjesta na kojima je previđeno postavljanje kioska Ponuditelj mora dokazati da ima mogućnosti postaviti kiosk u roku od 3 dana od dana zaključenja Ugovora. Dokazom se smatra, ovjerena izjava pod materijalnom i kaznenom odgovornosti, ugovor kojim se dokazuje vlasništvo, zakup, najam i sl. ili drugo.

**B. OSNOVE ZA ISKLJUČENJE PONUDITELJA**

Naručitelj će isključiti Ponuditelja iz Natječaja ako utvrdi da Ponuditelj kao gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora u tom gospodarskom subjektu i koja je državljanin Republike Hrvatske, pravomoćnom presudom osuđena za sudjelovanje u zločinačkoj organizaciji, korupciji, prijevari, terorizmu ili za kaznena djela povezana s terorističkim aktivnostima, pranjem novaca ili financiranjem terorizma, dječji rad ili druge oblike trgovanja ljudima.

Naručitelj će isključiti Ponuditelja ako utvrdi da Ponuditelj kao gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora u tom gospodarskom subjektu i koja nije državljanin Republike Hrvatske, pravomoćnom presudom osuđena za kaznena djela iz prethodnog stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Razdoblje isključenja Ponuditelja kod kojeg su ostvarene osnove za isključenje iznosi pet godina od dana pravomoćnosti presude, osim ako pravomoćnom presudom nije određeno drukčije.

Naručitelj će isključiti Ponuditelja koji nije ispunio obvezu plaćanja dospjelih poreznih obveza i obveza za mirovisnko i zdravstveno osiguranje, osim ako mu je prema posebnom zakonu za plaćanje tih obveza odobrena odgoda plaćanja.

Naručitelj će isključiti Ponuditelja koji je dostavio lažne podatke u ponudbenoj dokumentaciji.

Naručitelj će isključiti Ponuditelja koji nije uredno ispunio obveze prema Društvu u prijašnjim odnosima odnosno u dosadašnjem poslovnom iskustvu s Društvom

**C. PONUDA**

Ponude moraju biti zaprimljene u Društvu na adresi Marulićeva ulica - Via Marko Marulić 1, Pula, najkasnije do dana **01.07.2024. godine. do 12:00 ujutro.**

Ponude se predaju u zatvorenoj omotnici preporučenom pošiljkom odnosno osobnom predajom na adresi Društva Marulićeva ulica - Via Marko Marulić 1, Pula, a na kojoj omotnici mora biti naznačeno: „PONUDA ZA SUDJELOVANJE U JAVNOM NATJEČAJU – NE OTVARATI“.

Ponuda za sudjelovanje u javnom natječaju mora sadržavati:

- oznaku predmeta zakupa, na način da iz ponude nedvojbeno proizlazi za koju djelatnosti se podnosi ponuda- redni broj i oznaku zemljišta

- ime i prezime odnosno naziv ponuditelja, sjedište/adresa, OIB, adresa elektroničke pošte, broj telefona;

- djelatnost koju će Ponuditelj obavljati; detaljan opis

- ponuđeni iznos zakupnine koji ne smije biti niži od početnog iznosa navedenog u javnom natječaju (bez PDV-a)

- IBAN računa Ponuditelja za povrat jamčevine.

Uz ponudu Ponuditelj je dužan dostaviti sljedeću dokumentaciju:

- presliku osobne iskaznice za fizičke osobe;

- presliku izvatka iz odgovarajućeg registra ne starijeg od 3 mjeseca na dan otvaranja ponuda, iz kojeg mora biti vidljivo da je Ponuditelj ovlašten obavljati djelatnost koju je naveo u ponudi;

- dokaz o izvršenoj uplati jamčevine

- potvrdu izdanu od Porezne uprave o nepostojanju poreznog duga Ponuditelja;

- dokaz o mogućnosti postavljanja kioska u roku od 3 dana od dana zaključenja Ugovora, npr. ovjerena izjava pod materijalnom i kaznenom odgovornosti, ugovor kojim se dokazuje vlasništvo, zakup, najam kioska i sl. ili drugo.

- izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana Ponuditelja, odnosno državi čiji je osoba državljanin kojom se dokazuje da ne postoje osnove za isključenje Ponuditelja iz točke B. ovog Natječaja;

- ukoliko se Ponuditelj poziva na pravo prednosti iz Zakona o hrvatskim braniteljima iz domovinskog rata i članovima njihovih obitelji (,,Narodne novine" broj 121/17), potvrdu Ministarstva obrane Republike Hrvatske ne stariju od 3 (tri) mjeseca na dan otvaranja ponuda, odnosno Ministarstva unutarnjih poslova Republike Hrvatske kojom se dokazuje pravo prvenstva iz natječaja te status branitelja, u izvorniku ili preslici;

- ukoliko se Ponuditelj poziva na pravo prednosti iz Zakona o hrvatskim braniteljima iz Domovinskog rata i članovima njihovih obitelji (,,Narodne novine" broj 121/17) koje ostvaruju članovi uže i šire obitelji smrtno stradalog hrvatskog branitelja iz Domovinskog rata i članovi uže i šire obitelji nestalog hrvatskog branitelja iz Domovinskog rata ili za djecu hrvatskih branitelja iz Domovinskog rata, pored potvrde iz prethodne alineje, dužan je dostaviti dokaz o srodstvu (rodni list ili druga potvrda nadležnog tijela, u izvorniku ili preslici);

- ukoliko se Ponuditelj poziva na pravo prednosti iz Zakona o hrvatskim braniteljima iz Domovinskog rata i članovima njihovih obitelji (,,Narodne novine" broj 121/17) koje ostvaruju braniteljske socijalno-radne zadruge za obavljanje registrirane djelatnosti koje su evidentirane u evidenciji braniteljskih socijalno-radnih zadruga koju vodi nadležno ministarstvo ili koje su korisnice poticaja nadležnog ministarstva, dužan je dostaviti potvrdu nadležnog ministarstva o statusu ne stariju od 3 (slovima: tri) mjeseca na dan otvaranja ponuda u izvorniku ili preslici;

- za sve Ponuditelje koji se pozivaju na pravo prvenstva na sklapanje ugovora neovisno o osnovi (članak 132. Zakona o hrvatskim braniteljima iz Domovinskog rata i članovima njihovih obitelji) - izjavu da ne traje zakup drugoga prostora, neovisno po kojoj osnovi je ostvaren, ovjerenu kod javnog bilježnika.

**D. JAMSTVA**

Ponuditelji koji sudjeluju u javnom natječaju moraju uplatiti jamčevinu u visini 1/4 (jedne četvrtine) početnog iznosa zakupnine, na račun Društva broj: IBAN HR5824020061100609193, otvoren kod Erste&Steiermärkische Bank d.d.

Ponuditelju, čija je ponuda izabrana kao najpovoljnija, uplaćena jamčevina se ne vraća, već će se ista uračunati u beskamatni polog za osiguranje plaćanja ugovornih obveza, sukladno odredbama ugovoru o zakupu.

Ponuditelju, čija ponuda nije izabrana kao najpovoljnija, uplaćena jamčevina se vraća najkasnije u roku od 30 (slovima: trideset) dana od dana donošenja odluke o najpovoljnijem Ponuditelju.

**E. POSTUPANJE PO ZAPRIMANJU PONUDE**

Ponude će se javno otvarati u prostorijama uprave društva, na adresi Marulićeva ulica - Via Marko Marulić 1, Pula,, dana 02.07.2024. u 09:00 sati.

Ako pristignu dvije ili više ponuda s istim iznosom zakupnine koji je ujedno i najviši ponuđeni iznos zakupnine te su u potpunosti ispunjeni i ostali uvjeti javnog natječaja, isti će biti pozvani putem elektroničke pošte da u roku od 3 dana po primitku poziva dostave nove ponude na propisani način.

Ako najpovoljniji Ponuditelj izrijekom odustane od ponude odnosno sklapanja ugovora o zakupu, odnosno nakon zaprimanja obavijesti o prihvaćanju ponude ne postupi kako je određeno u prethodnom stavku, smatrat će se da je odustao od ponude te mu se uplaćeni iznos jamčevine neće vratiti.

U slučaju odustanka najpovoljnijeg Ponuditelja na način kako je prethodno opisano, ugovor o zakupu sklopit će se sa sljedećim Ponuditeljem s najpovoljnijom ponudom, uz uvjet da isti prihvati ponudu Ponuditelja koji je ponudio najviši iznos zakupnine.

Ako je ponudu dostavio Ponuditelj koji se poziva na pravo prvenstva na sklapanje ugovora o zakupu koje imaju osobe iz Zakona o hrvatskim braniteljima iz Domovinskog rata i članovi njihovih obitelji, a koji ispunjava uvjete iz natječaja, istom će se uputiti poziv da se u roku od 3 dana izjasni prihvaća li najviše ponuđeni iznos zakupnine za koji je dostavio ponudu. Poziv će se uputiti elektroničkom poštom na e-mail adresu Ponuditelja koju je Ponuditelj prethodno naveo u ponudi.

Ako se Ponuditelj koji se poziva na pravo prvenstva, u ostavljenom roku ne izjasni o prihvaćanju najviše ponuđenog iznosa zakupnine, smatrat će se da isti ne prihvaća ponudu.

Neće se uzeti u razmatranje ponuda Ponuditelja:

- koji ne ispunjava uvjete sposobnosti iz javnog natječaja da bude Ponuditeljem

- koja nije cjelovita,

- koja je suprotna odredbama javnog natječaja,

- u kojoj cijena nije iskazana u apsolutnom iznosu,

- koja ne ispunjava ostale uvjete propisane javnim natječajem.

Naručitelj može poništiti javni natječaj ako:

- postanu poznate okolnosti zbog kojih ne bi došlo do objave javnog natječaja da su bile poznate i prije,

- postanu poznate okolnosti zbog kojih bi došlo do sadržajno bitno drugačijeg javnog natječaja da su bile poznate prije.

Naručitelj zadržava pravo do zaključenja ugovora o zakupu izmijeniti odnosno poništiti natječaj u cijelosti ili djelomično u svakoj njegovoj fazi kao i pravo neprihvaćanja niti jedne pristigle ponude za zakup, sve bez ikakvih obveza ili naknada bilo koje vrste prema ponuditeljima.

**F. KRITERIJI ODABIRA NAJPOVOLJNIJE PONUDE**

Odluku o izboru najpovoljnije ponude donosi direktor Društva na prijedlog Povjerenstva.

Najpovoljnijim ponuditeljem će se smatrati onaj Ponuditelj koji uz ispunjavanje uvjeta ovog Natječaja, ponudi najviši iznos zakupnine.

**III. UGOVOR O ZAKUPU**

Ponuditelj koji ostvari pravo na sklapanje ugovora o zakupu zemljišta dužan je u roku od tri dana od dana primitka obavijesti, pristupiti zaključenju ugovora o zakupu.

Ugovor o zakupu sklapa se na određeno vrijeme do 30.09.2024. godine, odnosno za razdoblje rada Kampa u sezoni 2024., a smatra se sklopljenim i proizvodi pravne učinke danom njegove solemnizacije (potvrde) od strane javnog bilježnika.

Ugovorom o zakupu bit će regulirani uvjeti korištenja predmeta zakupa, kao i djelatnost koja će se obavljati u predmetu zakupa.

Ugovorom o zakupu bit će reguliran otkaz ugovora o zakupu na način da zakupodavac može otkazati ugovor o zakupu, između ostaloga, ako:

- zakupnik i poslije pisane opomene zakupodavca ne plati u cijelosti dospjelo dugovanje, u iznosu koji odgovara ili je veći od 1/4 (jedne četvrtine) zakupnine, bez obzira radi li se o dospjelim zakupninama ili dospjelim naknadama za troškove koji proizlaze iz korištenja predmeta zakupa

- zakupnik u roku od 5 (pet) dana od solemnizacije ugovora o zakupu ne uredi prostor za obavljanje djelatnosti, odnosno ne počne s obavljanjem djelatnosti.

Predmet zakupa daje se u zakup u viđenom stanju.

Zakupnik ne smije bez izričite pisane suglasnosti zakupodavca činiti preinake predmeta zakupa. Neovisno od pristanka zakupodavca, zakupnik se odriče prava potraživati naknadu od zakupodavca za uložena sredstva u predmet zakupa s bilo koje osnove (naknade štete, stjecanja bez osnove, smanjenja zakupnine i drugo).

Ako zakupnik bez suglasnosti zakupodavca, odnosno unatoč njegovu protivljenju, izvrši preinake ili nastavi s izvođenjem radova, zakupodavac ima pravo raskinuti ugovor o zakupu.

Zakupnik ima obvezu naknade eventualne štete uzrokovane zakupodavcu ili trećim osobama uslijed obavljanja preinaka ili izvođenja radova.

Ugovorom o zakupu, Zakupnik će biti u obvezi plaćati zakupninu u dvije rate i to prvu ratu najkasnije do 15. srpnja, a drugu ratu najkasnije do 16. kolovoza.

Osim ako nije izričito isključeno, Zakupnik snosi i troškove koji proizlaze iz korištenja i održavanja prostora (voda, odvoz smeća itd.)

Zakupniku nije dopušteno predmet zakupa dati u podzakup. Ako zakupnik postupi suprotno odredbama o zabrani podzakupa, obvezuje se platiti ugovornu kaznu u iznosu koji odgovara visini 1/2 (jedne polovine) zakupnine.

Ugovor o zakupu sklapa se kao ovršna isprava sukladno Zakonu o javnom bilježništvu (Narodne novine, broj: 78/93, 29/94, 162/98, 16/07, 75/09, 120/16, 57/22) te svi troškovi solemnizacije ugovora padaju na teret zakupnika.

Zakupnik se odriče prava naknade štete zbog izmakle dobiti u razdoblju od zaključenja ugovora o zakupu do primanja zemljišta u posjed.

**Prilog br. 1 – Obrazac ponude**

PODACI O PONUDITELJU

Naziv pravne osobe

(ili) Naziv obrta

(ili) Ime i prezime fizičke osobe

OIB

Prebivalište/sjedište

Broj telefona/mobitela

E-mail adresa

IBAN i banka

PONUDA ZA ZAKUP

Temeljem Javnog poziva za podnošenje ponuda za zakup \_\_\_\_\_\_\_\_\_\_ (broj javnog poziva) od \_\_\_\_\_\_\_\_\_\_\_\_\_\_\_\_\_\_\_ (datum) objavljenog od strane trgovačkog društva Brijuni rivijera d.o.o., podnosim ponudu za zakup u Kampu Pineta, oznake \_\_\_, za obavljanje djelatnost:\_\_\_\_\_\_\_\_\_\_\_\_\_\_\_\_. (detaljno, obvezujuće).

Za zakup nudim zakupninu (bez PDV-a) u sljedećem iznosu: \_\_\_\_\_\_\_\_\_\_\_\_\_\_\_\_ eura.

Izjavljujem da sam upoznat/a sa stanjem predmete zakupa te s objavljenim uvjetima iz Javnog poziva.

(mjesto i datum) (potpis i pečat)

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Prilozi:

- preslika osobne iskaznice (fizičke osobe koje imaju registrirani obrt ili obavljaju samostalnu profesionalnu djelatnost)

- preslika izvatka iz odgovarajućeg registra ne starijeg od 3 mjeseca na dan otvaranja ponuda iz kojeg je vidljivo da je ponuditelj ovlašten obavljati djelatnost koja je navedena u ponudi (sudski/obrtni registar ili drugi odgovarajući upisnik),

- potvrda o stanju poreznog duga ponuditelja izdana od Porezne uprave Ministarstva financija, ne starija od 30 dana na dan otvaranja ponuda

- dokaz o izvršenoj uplati jamčevine,

- potvrda kojom se dokazuje pravo prvenstva iz natječaja te status branitelja, izdana od Ministarstva obrane, odnosno Ministarstva unutarnjih poslova, ne starija od 3 mjeseca na dan otvaranja ponuda\*;

- dokaz o srodstvu (rodni list ili druga potvrda nadležnog tijela, u izvorniku ili preslici)\*;

- potvrda nadležnog ministarstva o statusu socijalno-radne zadruge, ne starija od 3 mjeseca na dan otvaranja ponuda\*;

- dokaz o mogućnosti postavljanja kioska u roku od 3 dana od dana zaključenja Ugovora, npr. ovjerena izjava pod materijalnom i kaznenom odgovornosti, ugovor kojim se dokazuje vlasništvo, zakup, najam i sl. ili drugo

\*ukoliko se osoba poziva na pravo prvenstva pri sklapanju ugovora o zakupu sukladno članku 132. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17)

**Prilog br. 2 – Grafički prikaz s oznaka zemljišta**

.